Zlaté piesky (Bratislava)

Zlaté piesky sú oblasť pri jazere, v Bratislave na katastrálnom území Trnávka v mestskej časti Ružinov.

V Areáli zdravia Zlaté Piesky, ktorý prevádzkuje Správa telovýchovných a rekreačných zariadení hlavného mesta Slovenskej republiky Bratislavy (STARZ) sú možnosti na rekreáciu – požičovňa vodných bicyklov, člnkov, paddleboardov, tobogány, plážový volejbal, stolný tenis, bufety, reštaurácia. Konajú sa v ňom kultúrne podujatia. V severnej časti je v prevádzke vlek na vodné lyžovanie.

Vody južnej a východnej časti, ktoré STARZ neprevádzkuje a sú verejne prístupné, sú vhodné na lov rýb.

Prístup je možný verejnou dopravou električkou a autobusom, nakoľko je neďaleko zastávka, Zlaté Piesky. Auto sa dá zaparkovať na nespevnených a asfaltových parkoviskách.

Jazero vzniklo po vyťažení štrku, ktoré sa udialo v 50. rokoch 20. storočia. Vodná plocha má nepravidelný tvar s dĺžkou 1 kilometer, šírkou 340 až 900 metrov a voda má maximálnu hĺbku 11 metrov. V strede jazera je ostrov.

V roku 1976 sa po chybe pristávania do jazera zrútilo lietadlo na linke Praha – Bratislava.

Začiatkom 21. storočia bolo v blízkosti jazera postavené veľké nákupné centrum Shopping Palace.

 Referencie 

 Iné projekty 

 Externé odkazy 
 Zlaté piesky – fotoreportáž – Zo života známeho bratislavského kempu
 https://bratislava.sme.sk/c/20637484/prirodne-kupalisko-zlate-piesky-stale-laka.html
 https://www.divers.sk/zlatepiesky.html
 https://www.kamnaryby.sk/revir/strkovisko-zlate-piesky
 https://zbgis.skgeodesy.sk/mkzbgis/sk/zakladna-mapa?pos=48.182318,17.203302,13 

Kategória:Kúpaliská v Bratislave
Kategória:Jazerá v Bratislave
Kategória:Ružinov
Kategória:Potápačské lokality na Slovensku
Kategória:Vodstvo v okrese Bratislava II